Rentekorridor sikrer at renten forblir innenfor de avtalte rentenivåer. Fordeler er at korridoren gir trygghet og forutsigbarhet for renteutgiftene ved at maksrenten er kjent under hele perioden. Det er også et mer fleksibelt alternativ enn lån med fast rente.  Fast rente betyr at man binder renten på lånet i et visst antall år for å unngå å bli påvirket av eventuelle renteendringer. Fordeler med fast rente er at rentekostnaden er kjent under hele perioden, og sikrer trygghet og forutsigbarhet for renteutgiftene.  Flytende rente vil si at renten på lånet beveger seg i takt med renteutviklingen i markedet. Dette gir fordeler for bedriften ved at rentekostnadene går ned om renten går ned, og er fleksibelt da du ikke binder deg til én rente over tid.